Seðlabankinn og Fjármálaeftirlitið sameinuðust um áramótin.vísir / vilhelm Fyrrverandi aðstoðarforstjóri Fjármálaeftirlitsins , Jón Þór Sturluson , er í hópi þeirra átta starfsmanna sem hætta samhliða því að nýtt skipurit tók gildi í Seðlabankanum í gær . Þetta kemur fram í Morgunblaðinu í morgun , en nýja skipuritið kemur í kjölfar sameiningar Seðlabankans og Fjármálaeftirlitsins sem tók gildi um áramótin . Auk Jóns Þórs hverfa fjórir framkvæmdastjórar frá bankanum . Sigríður Logadóttir , sem gegndi stöðu framkvæmdastjóra hjá Seðlabankanum og yfirlögfræðings og Anna Mjöll Karlsdóttir , sem áður var yfirlögfræðingur FME , láta af störfum , ásamt Tómasi Erni Kristinssyni , framkvæmdastjóra gagnasöfnunar og upplýsingatækni hjá Seðlabankanum . Sömuleiðis lætur Guðmundur Kr . Tómasson , framkvæmdastjóri fjármálainnviða hjá Seðlabankanum , af störfum en hann hafði þó áður tilkynnt að hann hygðist hverfa frá stöfum um áramót . Í tilkynningu frá Seðlabankanum í gær sagði að kjarnasvið bankans verði nú sjö – hagfræði og peningastefna , markaðsviðskipti , fjármálastöðugleiki , bankar , lífeyrir og vátryggingar , markaðir og viðskiptahættir , og lagalegt eftirlit og vettvangsathuganir . Eins verði stoðsvið bankans fjögur , rekstur , upplýsingatækni og gagnasöfnun , fjárhagur , og mannauður . Sömuleiðis gerir skipuritið ráð fyrir miðlægri skrifstofu bankastjóra . Ráðast þarf í breytingar á húsnæði Seðlabanka Íslands til að skapa rými fyrir allt starfsfólk nýrrar sameinaðar stofnunar . Fjármálaeftirlitið er ekki lengur til þar sem það sameinaðist seðlabankanum undir nafni Seðlabanka Íslands um áramótin .